CELEX: 32005R1306
Language: et
Date: 2005-08-10 00:00:00
Title: Komisjoni määrus (EÜ) nr 1306/2005, 10. august 2005, millega kuulutatakse välja alaline pakkumismenetlus Belgia sekkumisameti valduses oleva valge suhkru edasimüümiseks ühenduse turul

11.8.2005   
            
            
               ET
            
            
               Euroopa Liidu Teataja
            
            
               L 208/3
            
         
      KOMISJONI MÄÄRUS (EÜ) nr 1306/2005,
   10. august 2005,
   millega kuulutatakse välja alaline pakkumismenetlus Belgia sekkumisameti valduses oleva valge suhkru edasimüümiseks ühenduse turul
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 19. juuni 2001. aasta määrust (EÜ) nr 1260/2001 suhkrusektori turgude ühise korralduse kohta, (1) eriti selle artikli 9 lõiget 3,
   ning arvestades järgmist:
   
               (1)
            
            
               Belgia käsutuses on suured valge suhkru sekkumisvarud. Vastu tulles turu vajadustele tuleks teha siseturul kättesaadavaks Belgia sekkumisameti poolt enne 31. märtsi 2005 sekkumiseks vastu võetud valge suhkru varud.
            
         
               (2)
            
            
               Nimetatud müügi puhul tuleks kohaldada komisjoni 27. juuni 2001. aasta määrust (EÜ) nr 1262/2001, milles sätestatakse nõukogu määruse (EÜ) nr 1260/2001 üksikasjalikud rakenduseeskirjad sekkumisametite teostatava suhkru kokkuostu ja müügi osas. (2) Vajaduse korral on asjakohane teha erand nimetatud määrusest ning täpsustada teatavaid menetluse erireegleid.
            
         
               (3)
            
            
               Võttes arvesse olukorda ühenduse turul, tuleks sätestada, et komisjon kinnitab iga osalise pakkumismenetluse madalaima müügihinna.
            
         
               (4)
            
            
               Belgia sekkumisamet peaks komisjoni pakkumistest teavitama. Pakkujad peaksid jääma anonüümseks.
            
         
               (5)
            
            
               Käesoleva määrusega ettenähtud meetmed on kooskõlas suhkruturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Belgia sekkumisamet pakub alalise pakkumismenetluse teel ühenduse siseturul müügiks 52 000 tonni tema valduses olevat enne 31. märtsi 2005 sekkumiseks vastu võetud valget suhkrut.
   Artikkel 2
   1.   Artiklis 1 sätestatud pakkumismenetlus ja müük toimub vastavalt määrusele (EÜ) nr 1262/2001, kui käesolevas määruses pole sätestatud teisiti.
   2.   Erandina määruse (EÜ) nr 1262/2001 artikli 22 lõigetest 2 ja 3 koostab Belgia sekkumisamet pakkumismenetluse teadaande ning avaldab selle vähemalt kaheksa päeva enne pakkumiste esitamise tähtaja algust.
   Teadaandes märgitakse eelkõige pakkumismenetluse tingimused.
   Teadaanne ning kõik selle muudatused edastatakse enne teadaande avaldamist komisjonile.
   Artikkel 3
   Iga osalise pakkumise madalaim pakkumine peab olema 250 tonni.
   Artikkel 4
   1.   Esimese osalise pakkumismenetluse puhul algab pakkumiste esitamise ajavahemik 19. augustil 2005 ja lõpeb 25. augustil kell 9.00 Brüsseli aja järgi.
   Teise ja järgmiste osaliste pakkumismenetluste puhul algab pakkumiste esitamise ajavahemik esimesel tööpäeval, mis järgneb eelneva ajavahemiku lõpule. Need lõppevad kell 9.00 Brüsseli aja järgi:
   
               —
            
            
               8., 15., 22. ja 29. septembril 2005,
            
         
               —
            
            
               6., 13., 20. ja 27 oktoobril 2005.
            
         2.   Pakkumised esitatakse Belgia sekkumisametile:
   
               Bureau d’intervention et de restitution belge
            
         
               Rue de Trèves 82
            
         
               B-1040 Bruxelles
            
         
               Tel: (32-2) 287 24 11
            
         
               Faks: (32-2) 287 25 24.
            
         Artikkel 5
   Erandina määruse (EÜ) nr 1262/2001 artikli 28 lõike 1 punktist a peab iga pakkuja esitama 100 kg valge suhkru kohta 20 euro suuruse pakkumistagatise.
   Artikkel 6
   Belgia sekkumisamet teavitab komisjoni saadud pakkumistest kahe tunni jooksul pärast artikli 4 lõikes 1 sätestatud pakkumiste esitamise tähtaja lõppu.
   Pakkujate isikuid ei tehta kindlaks.
   Esitatud pakkumised tuleb edastada elektroonilisel kujul vastavalt lisas esitatud vormile.
   Kui ühtegi pakkumist ei esitata, teavitab asjaomane liikmesriik sellest komisjoni sama ajavahemiku jooksul.
   Artikkel 7
   1.   Komisjon kinnitab madalaima müügihinna või otsustab pakkumised tagasi lükata määruse (EÜ) 1260/2001 artikli 42 lõikes 2 sätestatud korras.
   2.   Kui lõike 1 kohaselt määratud madalaima müügihinnaga kogus ületatakse, kohaldatakse seda hinda üksnes veel saadaolevale kogusele.
   Kui saadaolev kogus pakkujate ühe ja sama hinnaga tehtud pakkumiste tulemusel ületatakse, jaotatakse saadaolev kogus järgmiselt:
   
               a)
            
            
               jagades selle pakkujate vahel, proportsionaalselt nende iga pakkumise üldkogusele; või
            
         
               b)
            
            
               jaotades selle asjaomaste pakkujate vahel vastavalt neist igaühele kinnitatud maksimumkogusele; või
            
         
               c)
            
            
               liisuheitmisega.
            
         Artikkel 8
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. august 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 178, 30.6.2001, lk 1. Määrust on viimati muudetud komisjoni määrusega (EÜ) nr 39/2004 (ELT L 6, 10.1.2004, lk 16).
   
      (2)  EÜT L 178, 30.6.2001, lk 48.
   
      LISA
      Alaline pakkumismenetlus Belgia sekkumisameti valduses oleva 52 000 tonni valge suhkru edasimüümiseks
      Vorm (1)
      
      Artiklis 6 osutatud komisjonile edastatava teadaande näidis
      (Määrus (EÜ) nr 1306/2005)
      
                  1
               
               
                  2
               
               
                  3
               
               
                  4
               
            
                  Pakkuja number
               
               
                  Partii number
               
               
                  Kogus
                  (t)
               
               
                  Pakkumishind
                  EUR/100 kg
               
            
                  1
               
               
                   
               
               
                   
               
               
                   
               
            
                  2
               
               
                   
               
               
                   
               
               
                   
               
            
                  3
               
               
                   
               
               
                   
               
               
                   
               
            
                  jne
               
               
                   
               
               
                   
               
               
                   
               
            
         (1)  Saata faksi teel järgmisele numbrile: +32 2 292 10 34.